Grouvellinus

Grouvellinus er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små, avlange, brunlige elvebiller. Artene i underfamilien Elminae er glatte og blanke. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt fra Hellas i vest til Indonesia i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Grouvellinus Champion, 1923

Liste over artene 

 Grouvellinus aeneus  — Indonesia
 Grouvellinus amabilis  — Vietnam
 Grouvellinus andrekuipersi  — Malaysia 
 Grouvellinus babai 
 G. b. babai  — Taiwan
 G. b. satoi  — Japan
 Grouvellinus bishopi  — Malaysia
 Grouvellinus brevior  — Nepal
 Grouvellinus carinatus  — Nepal
 Grouvellinus carus  — Kina
 Grouvellinus caucasicus  — Armenia, Georgia, Hellas, Iran, Irak, Israel, Libanon, Russland, Syria, Tyrkia
 Grouvellinus chinensis  — Kina
 Grouvellinus duplaris  — India
 Grouvellinus frater  — Indonesia
 Grouvellinus hadroscelis  — Nepal
 Grouvellinus hercules  — Kina, Nepal
 Grouvellinus hygropetricus  — Taiwan
 Grouvellinus impressus  — Indonesia
 Grouvellinus leonardodicaprioi  — Malaysia
 Grouvellinus marginatus  — Japan
 Grouvellinus modiglianii  — Indonesia
 Grouvellinus montanus  — Taiwan
 Grouvellinus nepalensis  — Kina, Nepal
 Grouvellinus nitidus  — Japan
 Grouvellinus orbiculatus  — Kina
 Grouvellinus pelacoti  — Vietnam
 Grouvellinus pilosus  — Taiwan
 Grouvellinus punctatostriatus  — Myanmar
 Grouvellinus quest  — Malaysia
 Grouvellinus rioloides  — Afghanistan, Kina, Kasakhstan, Kirgisistan, Tadsjikistan, Turkmenistan, Usbekistan
 Grouvellinus sagittatus  — Kina
 Grouvellinus sculptus  — Myanmar
 Grouvellinus setosus  — Vietnam
 Grouvellinus silius  — Indonesia
 Grouvellinus sinensis  — Kina
 Grouvellinus subopacus  — Japan
 Grouvellinus sumatrensis  — Indonesia
 Grouvellinus thienemanni  — Indonesia
 Grouvellinus tibetanus  — Kina, Nepal
 Grouvellinus tonkinus  — Vietnam
 Grouvellinus unicostatus  — India

Referanser

Litteratur

Eksterne lenker 
 

Elvebiller
Biller formelt beskrevet i 1923